ŠILUTĖS RAJONO SAVIVALDYBĖS ADMINISTRACIJOS 
SOCIALINĖS PARAMOS SKYRIUS 

AIŠKINAMASIS RAŠTAS
DĖL TARYBOS SPRENDIMO „DĖL DIDŽIAUSIO LEISTINO PAREIGYBIŲ SKAIČIAUS ŠILUTĖS SOCIALINIŲ PASLAUGŲ CENTRE NUSTATYMO“ PROJEKTO

2023 m. spalio 12 d.
Šilutė

1. Parengto projekto tikslai ir uždaviniai. 
Įgyvendinti įstatymų bei kitų teisės aktų, reglamentuojančių socialinių paslaugų organizavimą ir teikimą, nuostatas. 
Nustatyti didžiausią leistiną pareigybių skaičių Šilutės socialinių paslaugų centre (toliau – Centras).
2. Kaip šiuo metu yra sureguliuoti projekte aptarti klausimai.
Savivaldybės tarybos 2022 m. rugsėjo 29 d. sprendimo Nr. T1-855 „Dėl Šilutės socialinių paslaugų centro didžiausio leistino pareigybių skaičiaus nustatymo“ 1 punktu nustatytas didžiausias leistinas pareigybių skaičius Šilutės socialinių paslaugų centre –160 etatų.
3. Kokių pozityvių rezultatų laukiama.
Įgyvendintos įstatymų bei kitų teisės aktų, reglamentuojančių socialinių paslaugų organizavimą ir teikimą, nuostatos. 
Sumažės eilės asmenų, laukiančių dienos socialinės globos namuose gavimo. 
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta. 
Nėra.
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.
Galioja Savivaldybės tarybos 2022 m. rugsėjo 29 d. sprendimas Nr. Nr. T1-1111 „Dėl Šilutės socialinių paslaugų centro didžiausio leistino pareigybių skaičiaus nustatymo“. Patvirtinus naują Tarybos sprendimą, šis sprendimas bus panaikintas.
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.
Nereikia.
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
[bookmark: _Hlk147406700]Vienam socialinio darbuotojo etatui 1 mėn. reikia 1558,30 eurų, individualios priežiūros darbuotojo etatui 1 mėn. reikia 1311,25 eurų. Iki metų pabaigos 20 etatų 2 mėn. reikia 52 944,10 eurų.  
Lėšų šaltinis: valstybės biudžeto specialioji tikslinė dotacija savivaldybės biudžetui ir paslaugos gavėjų mokestis už gaunamą dienos socialinę globą namuose. 
8. Projekto autorius ar autorių grupė.
Projektą įformino Socialinės paramos skyriaus vedėja Audra Barauskienė.
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Socialinės paslaugos, dienos socialinė globa.
10. Kiti, autorių nuomone, reikalingi pagrindimai ir paaiškinimai.
Socialinių paslaugų įstatymo 13 straipsnis reglamentuoja, kad Savivaldybė atsako už socialinių paslaugų teikimo savo teritorijos gyventojams užtikrinimą planuodama ir organizuodama socialines paslaugas. 
Socialinių paslaugų poreikis didėja. Pastebima tendencija, kad dienos socialinės globos paslaugoms namuose gauti eilės sparčiai auga. Yra 46 asmenys, laukiantys dienos socialinės globos namuose paslaugų, kuriems nustatytas socialinių paslaugų poreikis ir priimtas sprendimas dėl dienos socialinės globos namuose asmenims skyrimo, bet paslaugos 2023 m. spalio 5 d. dar nebuvo teikiamos.
Šis klausimas buvo aptartas su Savivaldybės vadovais bei Centro direktore ir vyriausiąja buhaltere.  
[bookmark: _Hlk101519398]Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymo Nr. A1-93 „Dėl socialinių paslaugų katalogo patvirtinimo“ (su visais pakeitimais ir papildymais) 15.1 papunktyje išdėstyta, kad dienos socialinė globa asmens namuose – tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu iki 25 val. per savaitę asmens namuose, iki 40 val. per savaitę asmens namuose asmeniui su negalia, kuriam nustatytas pirmojo arba antrojo lygio specialusis nuolatinės slaugos poreikis. Išimtiniais atvejais, kai asmeniui, atsižvelgiant į individualius jo poreikius ir savarankiškumą (asmeniui, iš šeimos narių negaunančiam pagalbos ir (ar) priežiūros, vienam gyvenančiam asmeniui ir kt.), reikia ilgesnės trukmės paslaugos, gali būti skiriama iki 70 val. per savaitę trukmės dienos socialinės globos asmens namuose paslauga.
Mokėjimo už dienos socialinę globą dydis nustatomas atsižvelgiant į asmens pajamas.
[bookmark: _Hlk101518455]Šilutės rajono savivaldybės taryba 2022 m. gruodžio 22 d. sprendimo Nr. T1-1172 „Dėl 2023 metų socialinių paslaugų kainų patvirtinimo“ 1.3.10 papunkčiu patvirtino 2023 metų vienam asmeniui dienos socialinės globos asmens namuose paslaugos (integralios pagalbos) kainą senyvo amžiaus asmeniui bei suaugusiam asmeniui su sunkia negalia – 109,79 Eur per dieną. 
Savivaldybė privalo įstaigai kompensuoti sumos skirtumą už dienos socialinę globą asmens namuose, atskaičius priskaičiuotas asmens pajamas, kurias turės asmuo susimokėti už gaunamas paslaugas. Skirtumas kompensuojamas iš valstybės biudžeto skiriamų specialiųjų tikslinių dotacijų savivaldybės biudžetui, jei asmeniui nustatyta sunki negalia, ir iš savivaldybės biudžeto lėšų, jei asmeniui nėra nustatyta sunki negalia.
[bookmark: _Hlk102572480]2023 m. valstybės biudžeto specialioji tikslinė dotacija savivaldybės biudžetui yra 715,4 tūkst. eurų, skirta dienos socialinei globai organizuoti ir teikti.  
[bookmark: _Hlk101519649]Šiuo metu Šilutės socialinių paslaugų centras įgyvendina projektą (Nr.VP1-1.1-SADM-14-V-01-007) „Dienos socialinė globa ir slauga namuose“. Projekto lėšomis organizuojama ir teikiama negalią turintiems asmenims integrali globa (dienos socialinė globa ir slauga) į namus 43 asmenims. Projekto lėšos yra skirtos slaugos daliai padengti (slaugytojo ir slaugytojo padėjėjų darbo užmokestis, socialinio draudimo įmokos, techninės pagalbos priemonės, reikalingos paslaugai teikti ir pan.), o kita dalis (globos) finansuojama iš tikslinės dotacijos asmenims su sunkia negalia ir asmens mokėjimo lėšų bei, jei asmeniui nenustatyta sunki negalia, – iš savivaldybės biudžeto ir asmens mokėjimo lėšų. 
Informacija apie asmenų, laukiančių socialinių paslaugų gavimo (kuriems paskirtos socialinės paslaugos), skaičių, esamų bei trūkstamų pareigybių skaičių dienos socialinės globos paslaugoms teikti, lėšų poreikį pareigybėms pateikta 1–3 lentelėse.

Asmenų, laukiančių socialinių paslaugų, skaičius  (2023 m. spalio 5 d. duomenys)                 1 lentelė
	Eil. Nr. 
	Pagal socialinių paslaugų rūšis
	Asmenų, laukiančių socialinių paslaugų teikimo, sk.
(senyvo amžiaus ir suaugę asmenys su negalia, vaikai su negalia)
	
Iš bendro skaičiaus asmenų, laukiančių paslaugų gavimo, asmenys su SUNKIA negalia

	1.
	Ilgalaikės (trumpalaikės) socialinės globos:
	43
	21

	1.1.
	Šilutės socialinės globos namuose 
	25
	9

	1.2.
	Kito pavaldumo globos įstaigose
	18
	12

	2.
	Socialinių paslaugų į namus: 
	70
	46

	2.1.
	Dienos socialinės globos
	46
	46

	2.2.
	     Pagalbos į namus
	24
	-

	 
	Iš viso 
	113
	67



Centro pareigybių ir teikiamų dienos socialinės globos paslaugų suvestinė                                          2 lentelė
	 
	Pareigybės pavadinimas
	Esamas pareigybių sk.
	Prašomas pareigybių sk.
	Gaunančių paslaugas klientų sk.
	Laukiančių eilėje klientų sk.

	Dienos socialinė globa asmens namuose  
	Socialinis darbuotojas
	0
	1
	
0
	
46

	
	Individualios priežiūros darbuotojas
	0
	19
	
	

	
	Iš viso paslaugai
	0
	
	
	

	Dienos socialinė globa asmens namuose  (Projektas, ES ir SB lėšos)
	Bendrosios praktikos slaugytojas 
	1,25
	0
	

43
	

0

	
	Slaugytojo padėjėjas
	6
	0
	
	

	
	Kineziterapeutas
	1,5
	0
	
	

	
	Socialinis darbuotojas
	1,25
	0
	
	

	
	Individualios priežiūros  darbuotojas
	31
	0
	
	

	
	Iš viso paslaugai
	41
	
	
	

	Iš viso (pareigybių ir klientų sk.)
	41
	20
	43
	46



Lėšų poreikis papildomų pareigybių DU ir socialinio draudimo išlaidoms finansuoti teikiant Dienos socialinės globos paslaugas asmens namuose                                                                         
3 lentelė
	Lėšų šaltinis[footnoteRef:1] [1:  Finansavimo šaltinis: Specialiųjų tikslinių dotacijų lėšos (TD), Biudžetinių įstaigų pajamų lėšos (SP) ir savivaldybės biudžeto savarankiškosios lėšos.] 

	Pareigybės pavadinimas
	Etatų sk.
	DU koeficientas
	Priskaičiuotas DU  Eur/1 mėn.
	Socialinio draudimo įmokų suma Eur/1 mėn.
	Iš viso 
Eur/
1 mėn.
	Iš viso Eur/
2 mėn.

	TD ir SP
	Socialinis darbuotojas
	1
	8,2
	1525,20
	33,10
	1558,30
	3116,60

	TD ir SP 
	Individualios priežiūros darbuotojas
	19
	6,9
	24384,60
	529,15
	24913,75
	49827,50

	 Iš viso
	 
	20
	
	25909,80
	562,25
	26472,05
	52944,10




[bookmark: _Hlk102555373]Socialinės paramos skyriaus vedėja                                                                                             Audra Barauskienė

